cyanic-selkie/wikianc huggingface dataset:
Institutt for sammenliknende politikk
Utdanning
Hovedstammen i utdanningstilbudet består av et bachelorprogram og et masterprogram i sammenliknende politikk. Videre tilbys bachelorprogram i europastudier i samarbeid med Institutt for arkeologi, historie, kultur- og religionsvitenskap. Tidligere har instituttet, i samarbeid med andre, hatt flerfaglige bachelorprogrammer i latinamerikastudier og USA-studier. Institutt for sammenliknende politikk tilbyr også etter- og videreutdanning innen valgobservasjon, menneskerettigheter, korrupsjonsgransking og demokratiassistanse.
Kjente tidligere studenter
Listen omfatter også personer som tok utdanning ved Sosiologisk institutt ved Universitetet i Bergen i den perioden faget sammenliknende politikk var en del av dette instituttet:
Brian Shimer
Brian Shimer (født 20. april 1962) er en amerikansk bobkjører som deltok i de olympiske vinterleker 1988 i Calgary, 1992 i Albertville, 1994 i Lillehammer, 1998 i Nagano og 2002 i Salt Lake City.
Shimer vant en olympisk bronsemedalje i bobsleigh under vinter-OL 2002 i Salt Lake City. Han var med på det amerikanske laget som kom på tredjeplass i firerbob, bak Tyskland og et annet amerikansk lag. De øvrige på laget var Dan Steele, Doug Sharp og Mike Kohn.
Aleksander Berkman
Aleksander Berkman (født 21. november 1870 i Vilnius, død 28. juni 1936 i Nice) var en litauisk anarkist og forfatter.
Berkman var sønn av en jødisk forretningsmann. Han emigrerte til USA fra Russland i 1888 og ble deportert til Russland i Russland, som han forlot to år senere. De siste to tiårene av sitt liv levde han som flyktning i Riga, Stockholm, Berlin, Paris og Nice, hvor han døde.
I løpet av sine 31 år i USA gjorde han seg kjent som stridbar politisk agitator og ble sett som et samfunnsfarlig individ. Han tilbrakte rundt halvparten av tiden i USA i fengsel; første gang i 1892–1906 etter et mislykket attentat mot en bedriftsleder, andre gang i 1917–1919 for antimilitaristisk propaganda. Berkman var livskammerat med Emma Goldman som han delte mye av skjebnen med.
Berkmann begkk selvmord i 1936.
William Slade
William Slade (født 9. mai 1873, død 30. september 1941) var en britisk sportsutøver som deltok i de olympiske leker 1908 i London.
Dan Steele
Daniel «Dan» Steele (født 20. mars 1969), er en amerikansk bobkjører som deltok i de olympiske vinterleker 2002 i Salt Lake City.
Chastang-demningen
Chastang-demningen er en demning med vannkraftverk i Frankrike. Den er anlagt i elva Dordogne. Byggingen av kraftverket og demningen startet i 1947 og var ferdig i 1952. Installert vannkrafteffekt er 283 MW.
Demningen er en 85 meter høy gravitasjons-buedam i betong som skaper et reservoar i elven, hvor det kommer tilsig fra La Glane vannkraftverk som er tilknyttet en annen demning over reservoaret – Feyt-demningen i den venstre, svært korte sideelva La Glane. Den neste demningen nedenfor i Dordogne-elva er Argentat-demningen.
Reservoaret har et areal på 7,10 km² (710 hektar) og et volum på inntil 187 millioner m³.
Anlegget ligger i kommunen Saint-Martin-la-Méanne, sørøst i departementet Correze nær grensen til Cantal departement. Området er en del av Limousin-regionen.
Gerd Audehm
Gerd Audehm (født 14. mars 1968 i Annahütte, Tyskland) er en tysk tidligere landeveissyklist.
Karriere
Audehm vokste opp i Senftenberg i den tyske forbundsstaten Brandenburg. Da han var 14 år gammel begynte han på DDRs sportsskole i Cottbus, hvor han utviklet seg til en god syklist.
Sitt første toppresultat fikk han i 1987, da han ble nummer to sammenlagt i Sachsen rundt. I 1988 imponerte han i Österreich-Rundfahrt. Audehm tok en etappeseier og andreplass sammenlagt.
Etter den tyske gjenforeningen skiftet han lag til RSG Nürnberg. I 1991 og 1992 vant Audehm som første rytter Rheinland-Pfalz-Rundfahrt sammenlagt to år på rad. I 1999 og 2000 klarte Marc Wauters å gjenta prestasjonen. I 1993 gikk Audehm til det tyske storlaget Team Telekom. Her hadde han en rolle som hjelperytter og fikk delta i Tour de France i 93 og 94.
Etter 1996-sesongen gikk han tilbake til Team Nürnberger, hvor han syklet til han la opp etter 98-sesongen. Som rytter hadde han sin styrke i fjellene.
Hjertestans
8. juli 2000 stoppet Audehms hjerte under spinningtrening. Årsaken var sannsynligvis en betennelse i en hjertemuskel i 1998. Denne hadde sannsynligvis ikke blitt leget skikkelig og førte til hjertestansen. Gjenopplivingen tok tid, noe som førte til at Audehm fikk varige hjerneskader på grunn av oksygenmangel. Etter hjertestansen tilbrakte han flere måneder i koma, med påfølgende rehabilitering, før han flyttet hjem til sine foreldre. Audehm var desorientert, manglet korttidshukommelse og trengte konstant pleie. Hans tidligere arbeidsgivere Team Nürnberg og Team Telekom besluttet å støtte opp om Audhem og familien, og Telekom ga dem en gave på 50 000 mark.
Anderson Bruford Wakeman Howe
Anderson Bruford Wakeman Howe (også kjent under forkortelsen ABWH) var en konstellasjon av progressiv rock-bandet Yes. Gruppen besto av vokalist Jon Anderson, trommeslager Bill Bruford, keyboardist Rick Wakeman og gitarist Steve Howe, som alle var en del av Yes' mest suksessrike besetning tidlig på 1970-tallet. I tillegg var Tony Levin fra King Crimson med som bassist.
ABWH-albumene har etterhvert blitt inkludert i Yes' offisielle diskografi på bandets nettsted.
Utgivelser
De ga ut et selvtitulert album, Anderson Bruford Wakeman Howe i 1989 og konsertalbumet An Evening of Yes Music Plus, innspilt under turneen i 1989 og utgitt i 1993. De startet i 1991 arbeidet med et studioalbum nummer to, Dialogue, men materialet ble en del av Yes-albumet Union. Chris Squire la til bakgrunnsvokal på et par av låtene.
Yes...?
Selv om bandet ble initiert av Anderson som en gjenforening av Yes, var for eksempel Bruford ikke så begeistret for igjen å bli assosiert med Yes-navnet. På dette tidspunktet var navnet Yes eid av Anderson, Chris Squire og Alan White, og de to sistnevnte hadde planer om å fortsette Yes sammen med Trevor Rabin og Tony Kaye.
Squire saksøkte Anderson for å få enerett til band-navnet, men saken ble løst utenfor rettssalen og navnet ABWH var et faktum. Andre navn som ble vurdert var NO og The Affirmative. Enkelte kritiserte navnevalget og mente at «Anderson Bruford Wakeman Howe» hørtes mest ut som et advokat-firma, noe Wakeman humoristisk mente ikke var langt unna sannheten.
Turneen i 1989 ble kalt An Evening of Yes Music Plus, noe som også ble navnet på konsertalbumet som ble utgitt i 1993. På innspillingene til konsertalbumet var det Jeff Berlin som spilte bass, på grunn av at Tony Levin var syk. Mange fans anså ABWH for å være «det ekte Yes», bare ikke i navnet. Det bandet som faktisk het Yes, ble kalt Yes-West på grunn av at medlemmene hadde bosatt seg på vestkysten av USA (i Seattle og i California).
Union mellom ABWH og Yes
I 1991 smeltet bandet sammen med Yes, og etter Union-turneen ble Rick Wakeman og Steve Howe bedt om å forlate bandet mens Bill Bruford gikk tilbake til King Crimson.
Flere av sangene fra det planlagte albumet Dialogue ble omarbeidet og utgitt på albumet Union, men på Jon Anderson-utgivelsen The Lost Tapes og senere på Anderson-albumet Watching the Flags That Fly, kan man høre ABWHs originalversjoner.
Per Ivar Maudal
Per Ivar Maudal (født 3. september 1943) er utdannet cand.mag. med et påbegynt hovedfag i teoretisk fysikk. Han har administrativ etterutdanning ved Norges tekniske høgskole og i England. Han var direktør for Studentsamskipnaden i Trondheim fra 1983 til 2003. Deretter var han universitetsdirektør ved NTNU.
I saken om sammenslåing av Dragvoll og Gløshaugen har han vært en sterk pådriver for flytting av Dragvoll-miljøet. Maudal ble kritisert i 2005 av Riksrevisjonen for at NTNU hadde solgt ett idrettsbygg for en alt for lav pris til Samskipnaden. Han har vært styreleder for Olavsfestdagene og for stiftelsen Ringve museum.
Han ble tildelt Kongens fortjenstmedalje i gull (2004). Som medlem av ordensrådet for St. Olavs Orden bar Maudal ridderkorset som embetstegn. Maudal var medlem av ordensrådet til 2015.
Örsjö
Örsjö er et tettsted i Nybro kommune i Kalmar län i Sverige. I 2010 hadde tettstedet 369 innbyggere.
Eredivisie 2009–2010
Eredivisie 2009–2010 var den 54. sesongen av Eredivisie.
Doug Sharp
Doug Sharp (født 27. november 1969) er en amerikansk bobkjører som deltok i de olympiske vinterleker 2002 i Salt Lake City.
Eredivisie 2009–2010
AZ var regjerende mestere. De nyopprykkede lagene var VVV Venlo og RKC Waalwijk. Sesongen startet 31. juli 2009 og var ferdig 2. mai 2010. Twente ble seriemester, mens RKC Waalwijk og Sparta Rotterdam rykket ned.
Doug Sharp
Sharp vant en olympisk bronsemedalje i bobsleigh under vinter-OL 2002 i Salt Lake City. Han var med på det amerikanske laget som kom på tredjeplass i firerbob, bak Tyskland og et annet amerikansk lag. De andre på laget var Brian Shimer, Dan Steele og Mike Kohn.
Fylkesvei 523 (Vestfold)
Fylkesvei 523 i Vestfold gikk mellom Hesby og Auli i Tønsberg kommune.
2019 ble veien del av fylkesvei 312 henholdsvis erstattet av fylkesvei 3132.
Respons
Respons (tidligere kjent under navnene Emblem kristelige ungdomskor og Credo) er et kristent ungdomskor fra Emblem rett utenfor Ålesund med over hundre medlemmer.
Mesteparten av korets repertoar er skrevet av kormedlemmer og musikalsk leder Arild Berstad. Mange av tekstene er også hentet fra Salmene i Bibelen. Stilmessig spenner dette fra salmer til gospel, pop, jazz, rock og noe mer eksperimentell musikk med blanding av forskjellige stilarter.
Respons holder til og øver på Emblem bedehus på Emblem som eies av Emblem Indremisjon, og øver der fast en gang i uken. Korets medlemmer rekrutteres for det meste fra indre bydel av Ålesund, men også flere fra Sula, Skodje, Sjøholt, Spjelkavik, Åse, Lerstad og Sykkylven.
Koret har deltatt på over 600 forskjellige arrangement i Norge, og turnert i Polen, Tyskland, Sverige, Danmark, Østerrike, Nederland, Estland og Sveits.
Historie
Respons startet som en liten korgruppe i 1973 under ledelse av Ove Kvangarsnes, Lars Andreas Akslen og Birgitte Ulstein (nå Kvangarsnes), dengang med navnet Emblem kristelige ungdomskor. I 1977 skiftet koret navn til Credo.
Arild Berstad kom til Emblem i 1976 og overtok den musikalske ledelsen etter Ove Kvangarsnes. Med unntak av 1978 og sesongen 96/97 har Berstad ledet koret siden 1976. Koret fikk sitt nåværende navn, Respons, i 1983.
I 1996 ga Respons ut en ny CD. Den het Good Enough.
Høsten 2003 deltok Respons på Kjempesjansen på NRK med daværende dirigent Birgitte Velsvik som solist på Oh happy day. Samme år ga de ute en tredje CD, Silent Presence. Denne var delvis et støtteprosjekt til organisasjonen Åpne Dører (Open Doors) og 50 % av overskuddet fra Silent Presence gikk til deres arbeid. Tittelsporet på Silent Presence hadde Lars Eivind Lervåg som solist.
I mai 2006 kom korets foreløpig siste CD-utgivelse Take Care (av tittelsporet med Anna Angeltveit Ødegård og Hanne Eline Erdal Heggheim som solister), innspilt på Orreneset misjonssenter og i Lydkjeller'ns studio i Ålesund. Store deler av låtmaterialet er skrevet av Arild Berstad, som også var hovedprodusent for prosjektet. Teknikere i studio var Sverre Walderhaug og Erik Valderhaug. Sistnevnte har levert PA for blant andre Sting, Jan Werner Danielsen og Elisabeth Andreassen.
Høsten 2007 begynte Respons på et nytt prosjekt – en musikal. Musikalen hadde premiere i desember og omhandler forberedelsene til englesangen på Betlehemsmarkene slik det blir omtalt i Lukas-evangeliet. Musikalen, som fikk navnet Gabriels Hærskare, hadde urpremiere 15. desember 2007
Nåværende styreleder og dirigent for koret er Julie Askim (fra høsten 2008), mens musikalsk leder er Arild Berstad.
Vinteren 2009 deltok Respons i pauseinnslaget under Melodi Grand Prix i Ålesund, der de koret Elisabeth Andreassen med "Dag efter dag".
12. desember 2009 var Respons med å kore det kjente gospelkoret Angels in Harlem fra New York, på Eidet i Haram kommune.
Mojang
Mojang AB er en svensk videospillutvikler som ble stiftet av Markus Persson i mai 2009 under navnet Mojang Specifications. Firmaet er mest kjent for å ha utviklet spillet Minecraft. Navnet kommer fra det svenske ordet mojäng som betyr «teknisk dings» eller «gadget».
Den 15. september 2014 annonserte Microsoft at de var i ferd med å kjøpe opp Mojang for en sum på 2,5 milliarder dollar. Oppkjøpet ble ferdig i slutten av 2014.
Stiftemaskin
Enkle stiftemaskiner beregnet for å hefte sammen papir, er vanlig utstyr på et kontor. Det finnes også kraftigere stiftemaskiner med større stifter for å feste papp, tynne treplater og andre materialer. Slike kalles gjerne stiftepistol. Vanlige stiftemaskiner bøyer stiften i en svak bue under papiret. Det finnes også stiftemaskiner som bretter stiften inn under papiret, såkalt «Flat Clinch», som påstås å spare 30% plass i tykkelse. Dette kan være praktisk i f.eks en regnskapsperm der det ligger 100 bilag med stiftene rett over hverandre.
Det finnes både manuelle og elektriske stiftemaskiner, også slike som reagerer automatisk når en legger noe under stifteklypa.
State of the Union
State of the Union («unionens tilstand») er en melding som USAs president leverer til Kongressen (Senatet og Representanthuset i fellesskap), tradisjonelt én gang i året. Meldingen er ikke bare en rapport om landets tilstand, men gir presidenten anledning til å legge frem sin politiske agenda (som han behøver Kongressens lovgivende makt til å få gjennomført) og sine nasjonale prioriteringer.
Oppgaven med å rapportere om unionens tilstand følger av artikkel 2 tredje ledd i USAs grunnlov. I det meste av landets første århundre leverte presidenten primært en skriftlig melding til Kongressen. Etter fremveksten av radio og fjernsyn, blir meldingen nå levert som en tale kringkastet direkte til hele landet i de fleste større kanaler.
1001 Gaussia
1001 Gaussia er en asteroide i det ytre av hovedbeltet. Den ble oppdaget 8. august 1923 av Sergej Beljavskij fra Crimean Astrophysical Observatory i Simeiz på Krimhalvøya. Asteroiden har gått sitt navn etter Carl Friedrich Gauss som blant annet var astronom.
Håndball-EM 1996 for menn
Håndball-EM 1996 for menn var det andre europamesterskapet i håndball for menn, og ble arrangert i Spania i mai-juni 1996.
Ogliastra (provins)
Provinsen Ogliastra (it. Provincia dell'Ogliastra) var en provins i regionen Sardinia i Italia. Byene Lanusei og Tortolì var provinsens hovedsteder.
Det var 58,389 innbyggere ved folketellingen i 2001. Arealet var 1,854 km².
Exmoor
Exmoor er en nasjonalpark ved Bristolkanalen på kysten av Devon og Somerset i det sørvestlige England. Den dekker 692 km² med åser og åpent myrlandskap og 55 km kystlinje. Exmoor ble vernet i 1954. Området fikk navn etter elven Exe. Flere steder i parken har fått status som Sites of Special Scientific interest.
Parken var et av undrene i programserien Seven Natural Wonders. Den var med i to programmer: Det sørvestlige England og West Country.
Landskap
Hei og myrlandskap dekker omkring en fjerdedel av Exmoor. Noen myrer er dekket av forskjellige typer gress og halvgress, mens andre er preget av lyng. Jorden er våt og sur, over en blanding av steintyper som inkluderer sandstein, skifer og kalkstein, det meste fra devonperioden.
Det høyeste punktet er Dunkery Beacon, 519 moh., og dette er også det høyeste punktet i Somerset. The Chains og høyereliggende steder i nærheten er kilden for flere elver som renner gjennom bratte, skogkledde daler kjent som combes.
Det finnes også oppdyrkede områder, som Brendon Hills i den østlige delen av parken. Det er 84 km² skog, med en blanding av eik, ask, hassel og bartrær.
Kystlinjen
Kystlinjen har noen av de høyeste klippene i England. Turveien South West Coast Path, den lengste av de nasjonale turveiene i England og Wales, går langs disse klippene. Den høyeste av dem, Great Hangman, når 244 moh. Dette dramatiske landskapet førte til at Exmoor i 1991 fikk status som en Heritage Coast.
Det er små havner i Lynmouth, Porlock Weir og Combe Martin. De var tidligere viktige for handel langs kysten, men blir nå best brukt av fritidsbåter og -fiskere.
Elver
Det faller opptil 2000 mm regn i året i de høyereliggende områdene. Dette fører til at det renner en rekke elver gjennom Exmoor, som tilsammen har en lengde på 483 km. De viktigste elvene er Exe, Avill, Barle, Bray, Heddon, East Lyn, Horner og West Lyn.
Fauna
Sauer har beitet på heiene i mer enn 3000 år og har gjort mye for å forme landskapet. Blant tradisjonelle saueraser finner man Exmoor Horn, Cheviot, Whiteface Dartmoor og Greyface Dartmoor. Det er også noe storfe, Devon rødt fe i området.
Exmoorponnier går fritt på heiene. De er det nærmeste man kommer villhester i Europa. Ponniene blir samlet en gang i året for å bli merket og kontrollert.
Hjort finnes også på heiene, og i avsidesliggende områder kan man se dem i åssidene, spesielt tidlig på morgenen.
Myrlandskapet har også flere hundre fugle- og insektarter.
Beistet fra Exmoor skal ifølge historier herje på heiene, og det er meldt om flere observasjoner siden 1960-årene. En teori er at det dreier seg om en puma eller en svart leopard som ble sluppet ut i 1960- eller 1970-årene etter at det ble ulovlig å holde slike dyr i fangenskap utenfor dyrehager i England. Dyret sies å ha drept mange sauer i området. Det har aldri blitt bevist at et slikt dyr finnes i området, verken gjennom foto, spor, avføring eller på andre måter.
Orel kraftverk
Orel kraftverk (russisk: Orlovskaja TETs) er et varmekraftverk nær Orel i Orjol oblast, Russland, rundt 360 km sørvest for Moskva. Det eies og opereres av et regionalt kraftselskap, og har en produksjonskapasitet på 330 MW. Brenselstype er fyringsolje og naturgass. Kjøling og vanninntak kommer fra elva Oka.
Byggingen av kraftverket begynte omkring 1946, og første byggetrinn stod ferdig i 1948 med 2 MW, deretter 8 MW fra 1948. Kraftverket har senere blitt utvidet og fornyet, med stor utbygging fra 1977.
Ekornfamilien
Ekorn (fra norrønt: íkorni) er det vanlige navnet til enkelttannede gnagere av familien Sciuridae.
Arter
Ekorn har en hale med stritt hår. De har fire frie tær på forbena og fem på bakbena. Tærne har ganske kraftige klør. Hodet kan ha noe forskjellig form. Bakbena er kraftige, og ekornene går ofte oppreist på to ben og bruker forføttene som «hender».
Trelevende ekorn
De trelevende artene har en hale som med sin store pels er nesten like stor som resten av kroppen. Mange av dem har spisse dusker på ørene.
De kan bevege seg veldig raskt, både på bakken og opp i trærne. De er dyktige klatrere som gjør bruk av den store halen til å holde balansen. De kan også holde halen over seg når det regner, eller sno den om seg når det er kaldt.
De er ofte selskapelige og ganske uredd mennesker og de oppsøker ofte fuglebrett. Man kan oppnå kontakt med dem og mate dem. De spiser frø og nøtter og gnager ofte på kongler. De spiser også annet plantemateriale og dessuten insekter, egg og fugleunger.
Utbredelse
Ekorn påtreffes i store deler av Europa og Asia, men ikke i Australia.
Utbredelse i Norge
I Norge finnes arten ekorn som hovedsakelig holder til i barskog, også så langt nord som i Finnmark, og i bjørkeskog på fjellet. Antallet ekorn varierer fra år til år, de år hvor man har spesielt mange ekorn, benevnes gjerne ekornår.
Radikale Sosialister
Radikale Sosialister var et parti som bygde sitt program på samme grunnsyn som kommunismen. Medlemmene av Åsnes kommunistiske arbeiderlag meldte seg ut av Norges Kommunistiske Parti (NKP) mot én stemme 15. desember 2004. Åsnes kommunistiske arbeiderlag var på det tidspunktet det mest aktive lokallaget til NKP, og hadde ved utmeldelsen to av partiets tre folkevalgte. Hovedgrunnen var at de mente at ledelsen i NKP ikke hadde tatt et oppgjør med Stalin-tiden. Andre grunner var uenighet om rovdyrpolitikken og det religiøse synspunktet.
Bioteknologi
Bioteknologi er forskning som dreier seg om å lage nye produkter ved å bruke mikroorganismer, planter eller dyr.
Radikale Sosialister
De to NKP-representantene i kommunestyret i Åsnes meldte også overgang. Partiet fikk ny tillit ved kommunestyrevalget i 2007, da Tore Karlstad og Emil Rundberget ble valgt inn som partiets representanter i kommunestyret. Karlstad ble partiets eneste representant etter kommunestyrevalget i 2011. Radikale Sosialister stilte til valg siste gang i 2015, igjen ble Karlstad valgt inn i kommunestyret. I 2018 ble partiet oppløst ved ekstraordinært årsmøte etter enstemmig votering. Daværende representant i kommunestyret for Radikale Sosialister, Tore Karlstad, gikk deretter over til Arbeiderpartiet.
Tore Karlstad var partileder i hele perioden partiet eksisterte.
Bioteknologi
Historie
Bioteknologi er et nytt ord på en type naturvitenskap som har blitt brukt i flere århundrer. Da det ble bakt brød, brukte folk bioteknologi uten at de visste det. Når man baker brød, tilsetter man gjær for at brødet skal heve seg, og det som skjer, er at en kjemisk prosess begynner som gjør at gjæren begynner å produsere karbondioksid (CO2). Karbondioksiden gjør at brødet hever seg. Bioteknologi har blitt brukt i flere anledninger som f.eks. når man laget øl eller vin, og når man laget ost.
Forskning
Bioteknologi er en type forskning hvor det fremstilles flere nyttige produkter innen medisin, brennstoff, næringsmidler og biologisk rensing.
Radikale Sosialister
Referanser
2. https://www.ostlendingen.no/politikk/asnes/solor/radikalene-gar-over-til-arbeiderpartiet-i-asnes/s/5-69-673074
Bioteknologi
Forskning
Det blir forsket mye på genteknologi innen bioteknologi. Genteknologi er teknologi som baserer seg på å studere, isolere og endre arvestoffet DNA. Genmodifisering gir oss muligheter vi aldri har hatt før. Blant annet ved at vi kan overføre genetisk informasjon mellom organismer. Genteknologi er et område det forskes veldig mye på i USA. Genteknologi kan også gi oss sykdommer vi aldri har hatt før. Man er også på vakt overfor eventuell ukontrollert spredning av genmodifisert materiale i naturen på utsiden av dyrkingsarealene, til bl.a insekter, dyr og mennesker.
Kloning
Kloning er å lage en helt identisk kopi av noe. Det er flere forskjellige måter å klone ting på. Når man kloner gener tar man litt av en DNA-bit og setter den inn en bakterie. Kloning av celler skjer ved at en nesten kopierer naturlig celledeling (mitose). Det er en prosess som skjer konstant for å skifte ut kroppens gamle celler. Kloning av planter er helt naturlig. Knoller på poteter og stiklinger på bærbusker er faktisk kloning.
Når man kloner dyr er det to måter det kan gjøres på:
Kloning av mennesker
Kloning av mennesker er et omdiskutert tema. Hvis en skulle klone et menneske måtte en brukt terapeutisk kloning. Det er å klone menneskeceller med et mål om å lage stamceller som kan gi opphav til cellevev, noe som også kanskje kan brukes til å helbrede alvorlige sykdommer. Det er enda ikke blitt klonet et menneske i verden, men noen forskere har sagt at de har som mål å klone mennesker.
Utdannelse
For å kunne jobbe innen bioteknologi må en gå ingeniørstudier eller realfagsstudier. For å kunne gå Ingeniørstudiet må en tilfredsstille spesielle krav innen realfag og innen matematikk. Fordypning i bioteknologi gir studenten kjennskap til biokjemi, mikrobiologi, genteknologi og biokjemiteknikk.
Etter fem års studium på universitet eller tre års studium på høyskole kan man få tittelen ingeniør. En kan finne jobber innen kjemisk industri, miljø, oljeindustri, legemiddelbransjen osv. Ved tre års ingeniørutdanning ved en høyskole kan man ta en to års påbygging til mastergrad ved universitet enten i utlandet eller i Norge.
Norsk forskning
Bioteknologi er en type forskning Norge har begynt å satse på, men bruker lite penger til dette sammenlignet med flere andre land. I fjorårets statsbudsjett ble det gitt 100 millioner med forslag om å øke med 50 millioner i år. Det ble likevel lite i forhold til det for eksempel USA bruker på bioteknologi, 120 milliarder i året.
Det norske selskapet GenoMar jobber med å utvikle en ny type oppdrettsfisk kalt tilapia. Det er en type oppdrettsfisk som har blitt laget ut fra en robust stamfar fra den afrikanske ferskvannsfisken tilapia. Eksperter på laks sier den har en helt nøytral smak som kan tilpasses etter hva den fôres med.
Walter Tammas
Walter Baldry Tammas (født 23. august 1870, død 12. januar 1952) var en britisk sportsutøver som deltok i de olympiske leker 1908 i London.
Tammas vant en olympisk bronsemedalje i tautrekking under OL 1908 i London. Han var med på det britiske laget Metropolitan Police K Division som kom på tredjeplass i tautrekkingkonkurransen. De tapte i semifinalen mot City of London Police som siden vant finalen over Liverpool Police og ble olympiske mestere. Metropolitan Police K Division vant bronsefinalen over Sverige. Det var fem lag som deltok, alle medaljene ble vunnet av britiske lag.
Kvinner i islam
Islam ser på menn og kvinner som like av natur, likevel skiller den mellom kjønnene i visse sammenhenger. Noen hevder at dette skillet faktisk er diskriminering med hensyn til status og ansvar.
Kvinnens natur
Ifølge Koranen kan ikke kvinner lastes for Adams første feil. Begge gjorde feil da de var ulydige mot Gud, begge angret og begge ble tilgitt. Den slår også fast at menn og kvinner ble skapt ut fra den samme sjelen. Disse argumentene brukes for å vise at Eva var av samme art som Adam og at kvinner ikke er mindreverdige vesener. Som Koranen sier:
«Men Satan forårsaket at de gled ut, og ble jaget bort fra der de var. Sa Gud, 'Kom dere ut (ned)! Noen av dere skal være andres fiende, og på jorden skal dere bo og finne utkomme for en tid'. Så fikk Adam ord fra sin Herre, og Han vendte seg mot ham i nåde. Han er fylt av miskunn, den Barmhjertige.» Koranen 2:37-36.
«Dere mennesker, frykt Herren, Ham, som har skapt dere av et enkelt individ. Av dette skapte Han dets make. Fra disse to har Han spredt utover menn og kvinner i hopetall. Frykt Gud, ved Hvis ordning dere har samkvem, og slektene består, Gud våker over dere.» Koranen 4:1.
Arkhidamos II
Arkhidamos II (gresk: Ἀρχίδαμος Β΄) var en spartansk feltherre, politiker og konge (469-427 f.Kr.). Han er mest kjent for sin rolle i Peloponneskrigen, hvis første periode er oppkalt etter nettopp Arkhidamos: den arkhidamiske krig.
Kvinner i islam
Kvinnens natur
Blant før-islamske arabere var det vanlig å begrave jentebarn levende. Koranen kritiserte holdningen til foreldre som avviste jentebarn. Som Koranen sier:
«Når noen får melding om et nyfødt pikebarn, formørkes hans ansikt, og han må legge bånd på seg. Han gjemmer seg bort fra folk for den dårlige nyhet han har fått. Skal han beholde det i vanære,- eller grave det ned i sanden? Hvor dårlig er deres vurdering.» Koranen 16:60-61.
Arkhidamos II
Arkhidamos II slo ned helotenes opprør (sannsynligvis i 464 f.Kr.). Ettersom Athens herredømme til sjøs ikke lot seg bryte, angrep han tidlig i Peloponneserkrigen fra 431 til 427 hvert år (431, 430 og 428) inn i Attika og ødela markene, men den attiske befolkning trakk seg tilbake bak «de lange murer» mellom Athen og havnen Pireus. Bare det året (429 f.Kr.) da den pesten hjemsøkte Athen som også den athenske politiker Perikles ble dødsoffer av, unnlot Arkhidamos II å angripe.
Kvinner i islam
Kvinnens natur
Tilsvarende etter et utsagn tillagt Muhammed:
Arkhidamos II
Denne første krigsfasen, 431 til 421, kalles gjerne den arkhidamiske krig, selv om Arkhidamos egentlig forsøkte å unngå krig. Arkhidamos II beleiret også Plataiai (i 429–427 f.Kr.), en polis som var alliert med Athen.
Kvinner i islam
Kvinnens natur
«Enhver som har en datter og som ikke gravlegger henne levende, som ikke fornærmer henne og som ikke behandler sønnen sin bedre enn henne, vil Gud la komme inn i paradis.» Musnad Ahmad ibn Hanbal 1957
Religiøst ansvar
Menn og kvinner blir betraktet som åndelig likeverdige, siden Koranen plasserer menn og kvinner i direkte sammenligning:
«Menn og kvinner som har gitt seg Gud i vold, menn og kvinner som tror, viser fromhet, er sannferdige, standhaftige, ydmyke, gir almisser, holder fasten, som holder sitt kjønnsliv i tømme, som stadig kommer Gud ihu,- for dem har Gud rede tilgivelse og en herlig lønn.» Koranen 33:35
«Menn får sin andel av det de har tjent, likeledes kvinner. Be Gud om Hans velvilje. Gud vet om alle ting.» Koranen 4:36
Kvinner er fritatt fra bønn og faste under menstruasjonen, fasten må de ta igjen etter Ramadan-måneden. Likevel krever ikke islam at kvinnene skal isoleres i denne perioden. Som det er tillagt Muhammed:
«[Du kan] gjøre alt [med konene dine] utenom [å ha] samleie.» Al-Muwatta 138
Økonomiske rettigheter
Islamsk rettstradisjon gir kvinner rett til å eie, noe som gjør at de kan ha personlige eiendeler. Koranen definerer kvinners rett til arv.
Arv
En kvinne kan få en andel som er mindre eller lik en manns, utfra familieforholdet til slektningen. Noen betrakter forskjellen som avhengig av kvinners ansvar i denne rollen. Som Koranen sier:
«Det tilkommer menn en andel av det foreldre og nære slektninger efterlater, likeledes kvinner, enten det er meget eller lite,- en bestemt andel.» Koranen 4:8.
«Gud bestemmer vedrørende deres barn: En mannlig arving tilkommer to kvinneliges andel. Hvis det er flere enn to kvinnelige (og ingen mannlig) arving, skal de dele to tredjedeler av arven, og er det bare én kvinnelig (under samme forutsetning), skal hun ha halvparten. Hver av avdødes foreldre skal ha en sjettepart av arven, hvis han efterlater barn. I motsatt fall arver foreldrene fullt ut, og moren får en tredjepart. Men har avdøde søsken, får moren en sjettepart, etter at legater og gjeld er dekket.» Koranen 4:12.
«Det tilkommer dere halvparten av det deres hustruer efterlater, såfremt de ikke har barn. I motsatt fall fjerdeparten, efter at legater og gjeld er dekket. Det tilkommer hustruene en fjerdepart av det dere efterlater, såfremt dere ikke har barn. I motsatt fall åttendeparten, efter at legater og gjeld er dekket.» Koranen 4:13-14.
Kalalah forhold er et adjektiv brukt om en person som etterlater seg hverken foreldre eller barn, det omfatter også alle slektninger til en avdød unntatt foreldrene og barna hans, videre omfatter det alle forhold som ikke går via avdødes foreldre eller barn. Hvis Kalalah slektninger ikke er brødre eller søstre, slik som tilfellet er med en barnløs mann eller kvinne, diskriminerer Koranen ikke mellom menn og kvinner. Som Koranen sier:
«Hvis avdøde er uten arvtagere i rett opp- eller nedstigende linje, men har en bror og en søster, så får disse en sjettepart hver. Er det flere enn to, får de tilsammen en tredjepart på deling, efter at legater og gjeld er dekket fullt ut.» Koranen 4:15
«De ber deg om rettledning: Si, 'Gud rettleder dere vedrørende arvinger i sidelinje. Dør en mann uten barn, men har en søster, så tilfaller henne halvparten av arven. Og han arver henne, om hun er uten barn. Hvis der er to søstre, så tilfaller dem to tredjedeler av arven. Hvis der er brødre og søstre, så arver en bror som to søstre'. Gud gjør det klart for dere, for at dere ikke skal fare vill. Gud vet om alle ting.» Koranen 4:175
Rett til arbeid
Kvinnens primære ansvar blir vanligvis tolket som å oppdra barn. Noen muslimer mener at hvis kvinner klarer dette, kan de i tillegg ha en yrkeskarriere hvis de ønsker det og ektemannen er enig. Koranen plasserer hovedansvaret for inntekten på mannen og ber hustruer å være lydige mot sine ektemenn. Derfor betraktes retten til arbeid vanligvis som betinget. Som Koranen sier:
«Menn er kvinners formyndere på grunn av det som Gud har utstyrt noen av dere med fremfor andre, og på grunn av de utgifter de bærer. Derfor skal rettskafne kvinner være lydige....» Koranen 4:38
Rettigheter
En kvinne er langt mindre belemret med krav på eiendelene hennes enn ektemannen er. Det hun eier før ekteskapet blir ikke overdratt til ektemannen, og hun beholder til og med pikenavnet sitt. Hun har ikke noe krav på seg om å bruke sine egne eiendeler på familien, det samme gjelder inntektene hennes i ekteskapet. Hun har krav på Mahr, som hun tar fra ektemannen i forbindelse med bryllupet.
Vitnemål
Når det gjelder vitner på økonomiske dokumenter krever Koranen to menn eller en mann og to kvinner. Noen hevder at dette kravet viser at Koranen vil unngå å lage problemer for kvinner. Det er omstridt om vitnemålet til en kvinne er halvt eller ikke.
«Og tilkall to mannlige vitner, eller en mann og to kvinner,av slike som dere kan godta som vitner, slik at hvis en av kvinnene skulle huske feil, så kan den annen påminne henne.» Koranen 2:282.
Averroes, en av de berømte Maliki juristene i det 12. århundre skriver:
«Det er generell enighet blant juristene om at i økonomiske transaksjoner er et faktum bevist ved vitnemålet til en rettferdig mann eller to kvinner, basert på verset: 'Hvis man ikke finner to menn, kan en mann og to kvinner brukes blant dem du mener er egnet som vitner'. Men når det gjelder saken om Hudud strides juristene. Majoriteten sier at i slike saker er ikke en kvinnes vitnemål noe verdt, enten de vitner sammen med en mann eller alene. Zahiriene hevder på den annen side at hvis de er mer enn en og er i selskap med ett mannlig vitne, er vitnemålet deres gyldig i alle saker ut fra versets opplagte betydning. Imam Abu Hanifa er av den mening at i saker unntatt Hudud og økonomiske transaksjoner, er vitnemålet deres gyldig i personlige saker som skilsmisse, ekteskap, frigjøring av slaver og raju (vederlag for ekteskapelige retter). Imam Malik er av den mening at vitnemålet deres ikke er gyldig i personlige saker. Det er likevel forskjellig meninger blant dem som følger Imam Malik angående personlige saker som går på formue, slik som prosedyre og testamenter, som ikke spesifikt relaterer seg til formue. Derfor aksepterer Ash-hab og Ibn Majishun to mannlige vitner bare i slike saker, mens for Malik Ibn Qasim og Ibn Wahab er to kvinnelige og et mannlig vitne gyldige. Når det gjelder kvinner som eneste vitner aksepterer majoriteten dette bare i personlige saker, der mannen vanligvis ikke har kunnskap, slik som kvinners fysiske funksjonshemninger og barnets gråt ved fødselen.» Ibn RushdBidayatu’l-Mujtahid, første utgave, bind 4, (Beirut: Daru’l-Ma‘rifah, 1997), side 311.
Mange muslimer mener også at vitnemålet til kvinner teller bare halvt. Javed Ahmed Ghamidi skriver at islam krever to kvinnelige vitner mot ett mannlig, fordi dette ansvaret ikke passer særlig til deres temperament og generelle interessesfære og det miljøet de er vant til. Han argumenterer for at islam ikke krever at kvinners vitnemål er halvt i noen saker.
Diyya
Diyya er en bot som betales til de pårørende til en som drepes utilsiktet (på arabisk: Diyat eller Diyya ديت). Islam har ikke pålagt noe spesielt beløp for Diyat, heller ikke forplikter den i disse sakene til å skille mellom en mann og en kvinne, en slave og en fri mann eller en muslim og en ikke-muslim, men overlater ved Koranen størrelse, form og beslektede forhold åpne for skikkene og tradisjonene i samfunnet. Loven om Diyya eksisterte i Arabia før islam. Koranen ga instruksjoner om å betale Diyat i henhold til disse lovene, både for tilsiktet og utilsiktet mord.
Land som Saudi-Arabia bruker fortsatt den samme Diyya-loven som på Muhammeds tid. Ifølge denne loven er boten for utilsiktet mord på en kvinne halvparten av den for en mann.
Straffer
Koranen beskriver straffer for ulike forbrytelser, men skiller ikke mellom kjønnene. Likevel kan det i saker som omhandler seksuelle forbrytelser (f.eks. utroskap) skje at en kvinne lett blir funnet skyldig fordi hun blir gravid, mens det er vanskelig å anklage mannen siden islam krever fire vitner for gå til sak om utroskap. Noen lærde skiller ikke mellom voldtekt og ekteskapsbrudd mens andre gjør det, uansett er det enighet om at ved den første forbrytelsen skal ikke offeret saksøkes. Dette skaper enda mer komplikasjoner, siden kvinnen ikke kan gå til sak uten å ha fire vitner (selv i voldtektssaker). Andre lærde er enige om at voldtekt ikke kan behandles som ekteskapsbrudd og krever strengere straffer for hiraba eller ufred på jorden, som nevnt i versene 5:33-34, og som ikke krever fire vitner for å bli reist.
Kvinner som slaver
Både da Koranen ble åpenbart og senere tok islam slaveri som en opplagt institusjon, slik som ellers i den gamle verden. Likevel mildnet islam slaveriet ved å anbefale vennlighet og slavefrigjøring som gode gjerninger, og ved å erklære at mishandling av slaver ville føre til fortapelse. Islam tillater intime forhold mellom en mann og hans kvinnelige slave utenfor ekteskap, referert til i Koranen som ma malakat aymanukum eller «hva dine høyre hender besitter»,, men han kan ikke bo sammen med en kvinnelig slave som tilhører kona hans. Heller ikke kan han ha forhold til en kvinnelig slave hvis hun er eid av flere, eller allerede er gift. Hvis den kvinnelige slaven har et barn med eieren sin, får hun tittelen Umm Walad (Mor til et barn), noe som hever statusen hennes siden hun ikke lenger kan bli solgt og blir juridisk frigitt hvis eieren dør. Barnet er automatisk født fri, siden faren (dvs. eieren) er en fri mann. Selv om det ikke er noen grense for hvor mange konkubiner eieren kan ha, skal de vanlige ekteskapslovene følges, slik som at han ikke kan ha intimt forhold til søsteren til den kvinnelige slaven.
Koranen ga slaver retten til å inngå kontrakt med eierne sine, om at de skulle betale en viss sum penger i en angitt tidsperiode eller utføre en spesiell tjeneste for eierne (mukatabat), når dette var gjort ville de være fri. Som det står i Koranen:
«Om noen av de slaver dere eier ønsker frihetsbrev, så skriv dem det, om dere vet om noe godt i dem. Og gi dem noe av den rikdom som Gud har gitt dere.» Koranen 24:33
Denne mukatabat-retten ble gitt mannlige og kvinnelige slaver. Før dette hadde stegvis forskjellige andre bestemmelser blitt gitt, som ledet frem til denne. Stegene er oppsummert under:
Ekteskap
Ifølge islamsk lov kan ikke kvinner bli tvunget til å gifte seg mot sin vilje. Som det er tillagt Muhammed:
Skilsmisse
Reglene for Talaq (skilsmisse) varierer mellom de viktigste islamske retningene. Viktigst er at sjia og sunni muslimer har forskjellige regler for å iverksette en Talaq. Både i sjia og sunni tradisjon er skilsmisse først og fremst en rett for menn. Hvis kvinnen ønsker en skilsmisse, må hun be retten om skilsmisse. Den fraskilte kvinnen beholder medgiften sin og alt ektemannen har gitt til sin kone. Som Koranen sier:
«Om dere ønsker å skifte ut en kone med en annen, og har gitt den ene en stor gave, så krev intet tilbake.» Koranen 4:24
Etter skilsmissen
Etter en skilsmisse pålegger Koranen de skilte ansvar på vegne av barna.
«Mødrene skal die sine barn i to fulle år, for dem som ønsker at diegivningen fullføres. Det pålegger faren å skaffe mat og klær, efter skikk og bruk, men ingen pålegges noe over evne. En mor skal ikke lide overlast for sitt barns skyld, heller ikke en far. For en arvtager gjelder det samme. Hvis paret ønsker å avvenne barnet etter overenskomst og rådslagning seg imellom, så pådrar de seg ingen skyld. Heller ikke om dere ønsker en amme for deres barn, såfremt dere betaler det dere har lovt på skikkelig måte. Frykt Gud, og vit at Gud ser hva dere gjør.» Koranen 2:223
«Når dere skiller dere fra kvinner, og de har hatt sin termin, så hindre dem ikke i gjengifte, når partene er enige på vanlig måte. Dette er en formaning for den av dere som tror på Gud og Dommens dag. Dette er renest og sømmeligst for dere. Gud vet, men dere vet ikke.» Koranen 2:232
En kones rettigheter og plikter
Islam anbefaler et harmonisk forhold mellom ektemann og kone. Den legger hovedansvaret for inntjeningen på ektemannen. Begge blir bedt om å tilfredsstille den andres seksuelle behov. Ektemenn blir bedt om å være snille mot konene sine og konene blir bedt om å være lydige overfor ektemennene sine. Koranen understreker også viktigheten av å rådslå og bli enige i fellesskap når det gjelder familieavgjørelser. Som Koranen sier:
«Hvis paret ønsker å avvenne barnet etter overenskomst og rådslagning seg imellom, så pådrar de seg ingen skyld.» Koranen 2:233
Behandling av opprørske koner
Når det gjelder opprørske koner blir ektemannen bedt om å presse henne til å endre seg, deretter å nekte å dele seng med henne, og som en siste utvei har ektemenn lov til å formane konene ved å slå dem. Som Koranen sier:
«Menn er kvinners formyndere på grunn av det som Gud har utstyrt noen av dere med fremfor andre, og på grunn av de utgifter de bærer. Derfor skal rettskafne kvinner være lydige og bevare det som er hemmelig, fordi Gud ønsker det bevart. Dem, fra hvem dere frykter oppsetsighet, skal dere formane, gå ikke til sengs med dem, og gi dem stryk. Hvis de så er lydige, så forfølg ikke saken. Gud er opphøyer, – stor.» Koranen 4:38
Muhammed er tillagt å si i avskjedsprekenen sin:
Å slå koner på grunn av andre årsaker er totalt forbudt, som Muhammed er tillagt å si:
John Esposito skriver at Koranavsnittene som omhandler kvinners rettigheter, og som anbefaler at de skal behandles rettferdig og likeverdig, har blitt brukt som «lydighetshus» og blitt misbrukt av ektemenn.
Retningslinjer for enker
Koranen forbyr enker å innlede forbindelser før fire månesykler og ti dager etter ektemannes død. Som Koranen sier:
Kleskode
Hijab brukes vanligvis om beskjeden påkledning og oppførsel. Som Koranen sier:
«Si til de troende menn, at de skal dempe sine øyekast, og holde sitt kjønnsliv i tømme. Dette er mer sømmelig for dem. Gud er vel underrettet om det de foretar seg. Og si til de troende kvinner, at de skal dempe sine øyekast, og holde sitt kjønnsliv i tømme, og ikke vise sin pryd, unntatt det av den som kommer til syne. La dem trekke sløret over sine bryst og ikke vise sin pryd til andre enn sine menn, sine fedre, svigerfedre, sønner, stesønner, brødre, nevøer eller deres hustruer, eller sine slaver, eller menn som betjener dem, men er hinsides kjønnsbegjær, eller barn som ikke forstår seg på kvinners nakenhet. La dem heller ikke trampe med føttene, slik at det kan erkjennes hva de skjuler av pynt. Omvend dere alle til Gud, dere troende, – at det må gå dere godt!». Koranen 24:30,31
Tradisjonelle muslimer, spesielt Salafi, mener at de klærne som idag er kjent som jilbab og khumūr er nøyaktig dem som Koranen forlanger. På den annen side blir de arabiske ordene oversatt av Koranoversattere og fortolkere til generelle termer på engelsk, slik som slør, hodedekke og sjal. Noen lærde hevder at versene 24:30,31 gir regler for forholdet mellom menn og kvinner, der khumūr nevnes i forbindelse med påkledningen til arabiske kvinner i det syvende århundre, og at det ikke er et påbud om klesdrakten. Derfor anser de hodedekke for å være tilrådelig, men ikke et krav fra sharia. Esposito skriver at slør og adskillelse ikke er et Koranpåbud, men en sedvane overtatt av tidlige islamske samfunn fra overvunnede persiske og bysantinske samfunn.
Kvinner som islamske lærde, imamer og ledere
Kvinner, så vel som menn, oppfordres i islam til å utdanne seg så mye som de kan, derfor er det ikke noe galt i lærde kvinner. På den annen side er mange mot retten til å la dem få en offisiell posisjon i en masjid. En grunnleggende oppgave for en imam i en masjid er å lede salaher, eller fellesbønner. I alminnelighet får ikke kvinner lov til å lede fellesbønner, men noen hevder at Muhammed tillot Ume Warqa å lede en fellesbønn i Darmoskeen.
Ifølge en sunni hadith:...Da Allahs profet fikk vite at perserne hadde kronet Khosrau som sin leder sa han, "Slike folk som ledes av en kvinne vil aldri ha suksess.
Noen muslimer argumenterer med at Muhammeds kone Aisha, som både deltok i politikk og som tjente som en ledende autoritet på hadith, er et eksempel på en mulig rolle for muslimske kvinner. Andre muslimer er svært uenige, de ser på Aisha som et mørkere lys siden hun opponerte mot Muhammeds fetter og svigersønn Ali. Andre eksempler omfatter utnevnelsen av Ume Warqa og Samra Binte Wahaib som ledere for markedskomiteen i Medina og Mekka av Umar, den andre sunni Kalifen.
Noen hevder at Koranen gir kvinner rett til å delta i offentlige saker, siden det er eksempler på kvinner som deltok i alvorlige diskusjoner og til og med diskuterte med Muhammed selv. Videre diskuterte en kvinne med Umar under kalifatet hans i moskeen, underbygget standpunktet sitt og fikk ham til å erklære i nærvær av flere personer: «En kvinne har rett og Umar har feil».
Kritikk
Kritikere av islam påpeker at islamsk rett fungerer kvinnediskriminerende med hensyn til arv og skilsmisse.
Paul van Asbroeck
Paul van Asbroeck (født 1. mai 1874, død 1959) var en belgisk skytter som konkurrerte tidlig på 1900-tallet i rifle- og pistolskyting. Under Sommer-OL 1900 i Paris tok han bronsemedalje i armégevær, tre stillinger. Tredjeplassen var delt med Ole Østmo fra Norge.
Under Sommer-OL 1908 i London tok han gullmedalje i 50 m pistol individuelt og sølvmedalje i lagskytingen.
Erling Steinvegg
Erling Magnusson Steinvegg var baglernes kandidat som norsk konge i årene 1204 til 1207. Etter deres mening var han sønn av kong Magnus V Erlingsson. Han omtales i Baglersagaene og Håkon Håkonssons saga.
Baglerne fikk støtte for sin kandidat fra danskekongen Valdemar II Seier, som møtte i Tunsberg med stor krigsflåte. Erling Steinvegg bar jernbyrd for å vise at han var av kongsætt. Baglerne holdt til i Viken (rundt Oslo), og gjorde hærtog opp mot Nidaros. Erling Steinvegg døde i mars 1207, og Filippus Simonsson ble valgt til nytt kongsemne.
I borgerkrigstida var det vanlig at flere kongssønner kjempet mot hverandre om makta i Norge.
Ribbungenes kongeemne Sigurd Ribbung ble regnet som sønn av Erling Steinvegg.
Anekstad
Anekstad (Annexstad) er en gard i Nordlia i Østre Toten (gnr. 125). Sia 1840 har også nabogarden Åsmundrud vært brukt under Anekstad. Med Åsmundrud er eiendommen på ca. 715 mål, hvorav rundt 250 er dyrka.
Baix le Logis-Neuf vannkraftverk
Baix le Logis-Neuf vannkraftverk er en demning med vannkraftverk i Frankrike. Den er anlagt i Drome, ei sideelv til Rhône. Byggingen av kraftverket og demningen startet i 1957 og var ferdig i 1961. Installert vannkrafteffekt er 210 MW. Årsproduksjonen er 1,2 TWh elektrisk kraft årlig.